6.ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 115750/3006 της 10/16 Σεπτ. 1981   (ΦΕΚ Β΄ 572)  Περί εγκρίσεως εφαρμογής προγράμματος οικονομικής ενισχύσεως ανασφαλίστων τετραπληγικών και παραπληγικών αναπήρων. Για την τροποποίηση και επέκταση της παρούσης βλέπε την με αριθ. Γ4/Φ.29/οικ.1931/ 28 Ιουλ. – 30 Σεπτ. 1982 (ΦΕΚ Β΄724) απ. Υπ. Οικ. και Υγ. και Πρόν., κατωτ. αριθ. 8, όπως τροποποιήθηκε και ισχύει καθώς και την με αριθ. Γ4Α/Φ221/445/4 - 26 Αυγ. 1983 (ΦΕΚ Β΄500) απ. Υπ. Οικον., Υγ. Πρόν. και Συγκοιν., κατωτ. αριθ. 12. Έχοντας υπόψη: 1.Τις διατάξεις των άρθρ. 1 και 2 του Ν.Δ. 162/73 «Περί μέτρων προστασίας υπεριλήκων και χρονίως πασχόντων ατόμων» (ΦΕΚ Α/227/73). 2.Τις διατάξεις του Ν.Δ. 321/69 «περί Κώδικος Δημοσίου Λογιστικού» (Φ.Ε.Κ. Α/205/69), ως έχει τροποποιηθεί με το Ν.Δ. 1337/1973. 3.Την ανάγκη παροχής μηνιαίας οικονομικής ενισχύσεως  στους τετραπληγικούς και παραπληγικούς αναπήρους που διαβιώνουν πλησίον της οικογενείας τους και δεν είναι ασφαλισμένοι σε φορείς κοινωνικής ασφαλίσεως. Αποφασίζουμε: Έγκριση εφαρμογής προγράμματος  κοιν. Αρωγής κατ’ οίκον. Άρθρ.1.-Εγκρίνουμε την εφαρμογή από 1ης Οκτ. 1981 εξωϊδρυματικής περιθάλψεως ανασφαλίστων τετραπληγικών και παραπληγικών αναπήρων, που είναι ανίκανοι για κάθε βιοποριστική εργασία.    Σελ. 68,04(β) Τεύχος 1303 Σελ. 26 Το πρόγραμμα συνίσταται στην καταβολή μηνιαίας οικονομικής ενισχύσεως για την αντιμετώπιση των δαπανών συντηρήσεως και περιθάλψεως των ανασφαλίστων τετραπληγικών και παραπληγικών, όταν διαβιούν πλησίον της οικογενείας τους. Αποκλείονται του οικονομικού βοηθήματος οι ασφαλισμένοι και συνταξιούχοι τετραπληγικοί και παραπληγικοί και τα μέλη της οικογενείας τους. Δικαιούμενοι αρωγής Άρθρ.2.-Της οικονομικής ενισχύσεως, που εγκρίνεται με τη διάταξη του προηγουμένου άρθρου, δικαιούνται οι ανασφάλιστοι κατά την έννοια του άρθρ. 1 της αποφάσεως αυτής τετραπληγικοί και παραπληγικοί όταν διαβιώνουν μαζί με τα μέλη της συγγενικής ή ξένης οικογενείας τους, και εφ’ όσον κρίνονται από τις υγειονομικές επιτροπές ως ανίκανοι για κάθε βιοποριστική εργασία. Για την επέκταση του επιδόματος τετραπληγίας – παραπληγίας που χορηγείται με την παρούσα απόφαση και σε άλλες κατηγορίες ασθενών βλέπε άρθρ. 22 παρ. 5 Νόμ. 2646/15-20 Οκτ. 1998 (ΦΕΚ Α΄236), ανωτ. σελ. 60,31. Καταβολή οικονομικής ενισχύσεως  και ύψος αυτής. Ημερομηνία ενάρξεως  καταβολής Άρθρ.3.-1.Η οικονομική ενίσχυση των δικαιούχων, που θα αναγνωρίζονται κατά τις διατάξεις της αποφάσεως αυτής, θα εισπράττεται, είτε από τον ίδιο τον τετραπληγικό ή παραπληγικό ανάπηρο, όταν αυτός μπορεί να υπογράφει τον τίτλο εξοφλήσεως, είτε από μέλος των οικογενειών που αναφέρονται στο προηγούμενο άρθρο. 2.Το ύψος της εγκρινόμενης ενισχύσεως με τη διάταξη του άρθρ. 1 της αποφάσεως αυτής στις ανωτέρω κατηγορίες αναπήρων, καθορίζεται σε 12.000 δραχμ. το μήνα. 3.Ως ημερομηνία ενάρξεως καταβολής της οικονομικής ενισχύσεως στους αναγνωριζομένους ως δικαιούχους, ορίζεται η ημερομηνία εκδόσεως της αναγνωριστικής αποφάσεως.            35.Β.β.6 Άτομα με ειδικές ανάγκες - Υπερήλικες - Χρόνια Πάσχοντες    Προϋποθέσεις χορηγήσεως της κοινωνικής αρωγής Άρθρ.4.-1.Διαφυλασσομένων των διατάξεων των άρθρ. 1 και 2 της αποφάσεως αυτής, της προβλεπομένης ως ανωτέρω οικονομικής ενισχύσεως δικαιούνται οι κατωτέρω κατηγορίες τετραπληγικών ή παραπληγικών αναπήρων: α)Οι εγγεγραμμένοι στο μητρώο τετραπληγικών και παραπληγικών που θα τηρήσουν, δυνάμει της αποφάσεως αυτής, οι Διευθύνσεις και τα Τμήματα Κοινωνικής Προνοίας των Νομαρχιών και των Διαμερισμάτων της Νομαρχίας Αττικής. β)Τα πρόσωπα που δεν λαμβάνουν λόγω της τετραπληγίας ή παραπληγίας τους άλλου είδους οικονομική ενίσχυση από το Δημόσιο Ταμείο ή από άλλη οποιαδήποτε πηγή της ημεδαπής ή της αλλοδαπής, μεγαλύτερη ή ίση της προβλεπομένης με την απόφαση αυτή οικονομικής ενισχύσεως. Όταν όμως, συντρέχει υπέρ αυτών οικονομική ενίσχυση μικρότερη της ανωτέρω ενισχύσεως, θα παρέχεται στο δικαιούχο τετραπληγικό ή παραπληγικό η υπολειπόμενη διαφορά. γ)Τα πρόσωπα τα οποία δεν απολαμβάνουν λόγω της τετραπληγίας ή της παραπληγίας περίθαλψη, σε φιλανθρωπικά ιδρύματα ή υγειονομικούς νοσηλευτικούς σχηματισμούς. δ)Οι επαναπατριζόμενοι ομογενείς, άσχετα εάν έχουν στερηθεί ή όχι της ελληνικής ιθαγενείας ε)Οι υπήκοοι των Κρατών που περιλαμβάνονται στην κυρωμένη με το Ν.Δ. 4017/59 (Φ.Ε.Κ. Α/246/59) ευρωπαϊκή σύμβαση, εφόσον κατοικούν μόνιμα στην Ελλάδα. θ)Οι κρινόμενοι ως ανίκανοι προς επιδότηση των τέκνων τους κατά τις διατάξεις του Νόμ. 4051/61 και του Β.Δ. 669/61, εφόσον συγκεντρώνουν τους όρους και τις προϋποθέσεις που προβλέπονται στις διατάξεις της αποφάσεως αυτής. ζ)Οι αναγνωριζόμενοι ως δικαιούχοι απολήψεως του προβλεπομένου επιδόματος από τις διατάξεις του Ν.Δ. 1153/72 «περί προστασίας πολυμελών οικογενειών δια παροχής οικογενειακών επιδομάτων (Φ.Ε.Κ. Α/76/72), εφόσον συγκεντρώνουν τους όρους και τις προϋποθέσεις της αποφάσεως αυτής. «η.Οι Κύπριοι υπήκοοι ελληνικής καταγωγής, εφόσον κατοικούν μόνιμα στην Ελλάδα». Η περίπτ. η προστέθηκε από το άρθρ. 2 της Φ. 221/οικ.975/3-7 Μαΐου 1985 (ΦΕΚ Β΄ 253) απόφασης Υπουργών Υγείας και Πρόνοιας και Οικονομικών, κατωτ. αριθ. 17. Απαιτούμενα δικαιολογητικά Απόφαση αναγνωρίσεως και εγκρίσεως  χρημ. Βοηθήματος Άρθρ.5.-1.Για την αναγνώριση τετραπληγικού ή παραπληγικού ως δικαιούχου οικονομικής ενισχύσεως, πρέπει να προσκομισθούν στη Δ/νση ή Τμήμα Κοινωνικής Προνοίας της οικείας Νομαρχίας ή του οικείου Διαμερίσματος της Νομαρχίας Αττικής, τα ακόλουθα δικαιολογητικά: α)Αίτηση του τετραπληγικού ή παραπληγικού αναπήρου ή του νομίμου αντιπροσώπου του , στο σώμα της οποίας θα βεβαιώνεται με σφραγίδα από την αρμοδία υπηρεσία κοινωνικής πρόνοιας, η εγγραφή του αναπήρου αυτού προσώπου στο τηρούμενο απ’ αυτή μητρώο τετραπληγικών και παραπληγικών κατά τις διατάξεις της αποφάσεως αυτής. β)Βεβαίωση της οικείας δημοτικής ή κοινοτικής αρχής, στην οποία να βεβαιώνεται ότι ο προς ενίσχυση τετραπληγικός ή παραπληγικός ανάπηρος βρίσκεται στη ζωή και ότι αυτός που ενεργεί για λογαριασμό του (είσπραξη βοηθήματος κ. λπ.) είναι αρχηγός ή μέλος της οικογενείας πλησίον της οποίας διαβιώνει. Στη βεβαίωση αυτή θα αναφέρεται η ηλικία του τετραπληγικού ή παραπληγικού και η σύνθεση της οικογενείας του, ως και η συγγενική σχέση των μελών της. «γ.γνωμάτευση ιατρού ειδικότητας Νευρολόγου ή Νευροχειρουργού, προκειμένου δε για μετατραυματική τετραπληγία – παραπληγία ιατρός ειδικότητας ορθοπεδικού ή γιατρού Φυσικής Ιατρικής και Αποκατάστασης, Κρατικού Νοσοκομείου Διευθυντού Κλινικής ή Επιμελητή Α΄ θεωρημένη για το γνήσιο της υπογραφής από το Διοικητικό Διευθυντή ή το νόμιμο αναπληρωτή του». Το μέσα  σε «» εδάφ. γ΄ αντικαταστάθηκε ως άνω από την παρ. 4 της Π4γ/Φ.421/Φ.422/ Φ.423/Φ.221/ οικ. 6286(3)/24 Οκτ. – 11 Νοεμ. 1997 (ΦΕΚ Β΄997) απ. Υπ. Οικον. και Υγ.- Πρόν. Σύμφωνα δε με την παρ. 6 της ίδιας ως άνω απόφασης ορίστηκε ότι: «Σε περίπτωση ελλείψεως ιατρών των ανωτέρω ειδικοτήτων στο Νομό που κατοικεί μόνιμα ο ενδιαφερόμενος, δύναται να απευθύνεται σε Κρατικό Νοσοκομείο όμορου Νομού». δ)Έγγραφη δήλωση σύμφωνα με τις διατάξεις του Ν.Δ. 105/69 «περί ατομικής ευθύνης του δη-λούντος ή βεβαιούντος «(Φ.Ε.Κ. Α.28/1969), του οριζομένου προσώπου της περιπτ. β΄, της παρ. 1 του άρθρου αυτού, με απόφαση του οικείου Νομάρχη στην οποία να δηλώνονται τα εξής: αα)Ότι θα χρησιμοποιηθεί η παρεχομένη μηνιαία οικονομική ενίσχυση για τις ανάγκες του τετραπληγικού ή παραπληγικού. ββ)Ότι ο τετραπληγικός ή παραπληγικός δεν είναι ασφαλισμένος στο Δημόσιο ή σε άλλο φορέα κοινωνικής ασφαλίσεως της ημεδαπής ή αλλοδαπής. γγ)Ότι δεν λαμβάνει ο τετραπληγικός ή παραπληγικός ανάπηρος άλλη οικονομική ενίσχυση ή σύνταξη λόγω της τετραπληγίας ή παραπληγίας από το δημόσιο ταμείο ή από οποιαδήποτε έτερη πηγή της ημεδαπής ή της αλλοδαπής. δδ)Ότι αναλαμβάνει την υποχρέωση να ειδοποιήσει αμέσως την αρμόδια υπηρεσία Κοινωνικής Πρόνοιας σε περίπτωση εισαγωγής του τετραπληγικού ή παραπληγικού σε ίδρυμα, νοσοκομείο ή κλινική. «εε)ότι αναλαμβάνει την υποχρέωση να δηλώνει κάθε μεταβολή που επέρχεται στη σύνθεση της οικογένειας». Η υποπερ. εε αντικαταστάθηκε ως άνω από το άρθρ. 3 της Φ. 221/οικ. 975/3-7- Μαΐου 1985 (ΦΕΚ Β΄ 253) απόφασης Υπουργών Υγείας και Πρόνοιας και Οικονομικών, κατωτ. αριθ. 17. (Αντί για τη σελ. 68,05(α) Σελ. 68,05(β) Τεύχος 1303 Σελ. 27 Άτομα με ειδικές ανάγκες - Υπερήλικες - Χρόνια Πάσχοντες 35.Β.β.6     ε)Έκθεση κοινωνικού λειτουργού και σε έλλειψη αυτού, ετέρου οργάνου της οικείας υπηρεσίας κοινωνικής πρόνοιας, η οποία θα αναφέρεται στην οικογενειακή και κοινωνική κατάσταση του τετραπληγικού αναπήρου, καθώς και στην ύπαρξη προσθέσεως και καταλληλότητος στα μέλη της οικογένειας μετά των οποίων διαβιώνει ο ανάπηρος αυτός, να του παρέχουν όλα εκείνα τα μέσα, που έχει ανάγκη να αντιμετωπίζει τις βασικές τους ανάγκες και τις δαπάνες περιθάλψεως. Στην ανωτέρω έκθεση και σε ιδιαίτερο κεφάλαιο αυτής, θα διαπιστώνεται από τον κοινωνικό λειτουργό, αν το πρόσωπο που θα ενεργεί για λογαριασμό του δικαιούχου αναπήρου (είσπραξη του βοηθήματος κ.λπ.) τυχαίνει αρχηγός ή μέλος της οικογενείας πλησίον της οποίας διαβιώνει αυτός και αν συγκεντρώνει τις απαραίτητες προϋποθέσεις για να ορισθεί ως υπεύθυνος εισπράξεως της οικονομικής ενισχύσεως. 2.Βάσει της ανωτέρω εκθέσεως και των συγκεντρουμένων από την υπηρεσία δικαιολογητικών με τα στοιχ. α΄ έως δ΄ της παρ. 1 του άρθρου αυτού και της πρακτικής εισηγήσεως της οικείας Διευθύνσεως ή Τμήματος Κοινωνικής Πρόνοιας, θα εκδίδεται απόφαση του οικείου Νομάρχη εγκρίσεως ή απορρίψεως του δικαιώματος καταβολής οικονομικής ενισχύσεως, η οποία θα αναφέρεται, σε ένα ή σε περισσότερους δικαιούχους και θα περιλαμβάνει, μαζί με τα άλλα στοιχεία, το ονοματεπώνυμο του δικαιούχου ή μη δικαιούχου τετραπληγικού ή παραπληγικού αναπήρου, το έτος γεννήσεως τον τόπο κατοικίας και τη διεύθυνση, το ονοματεπώνυμο και πατρώνυμο του υπευθύνου προς είσπραξη, καθώς αυτός ορίζεται με στοιχ. β΄ και ε΄ δικαιολογητικά της παρ. 1 του άρθρου αυτού. Τήρηση Μητρώου Άρθρ.6.-Οι Διευθύνσεις και τα Τμήματα Κοινωνικής Πρόνοιας των Νομαρχιών και των Διευθυντών της Νομαρχίας Αττικής, θέλουν τηρήσει φακέλους και μητρώο με ατομικές μερίδες των οικονομικά ενισχυομένων τετραπληγικών και παραπληγικών αναπήρων, το οποίο θα περιλαμβάνει λεπτομερώς όλα τα υπηρεσιακά, οικογενειακά και οικονομικά στοιχεία κατά τέτοιο τρόπο, ώστε να εξασφαλίζεται απόλυτα η ενημέρωση των υπηρεσιών για την εφαρμογή του προγράμματος, ως εξής: 1)Αύξοντας αριθμός 2)Οικογενειακή σύνθεση, η οποία θα υποδιαιρείται στις ακόλουθες στήλες: α)Στοιχεία τετραπληγικού ή παραπληγικού αναπήρου, με τις εξής στήλες: αα)Ονοματεπώνυμο  ββ)Όνομα πατέρα ή συζύγου γγ)Ηλικία δδ)Τετραπληγικός ή παραπληγικός    Σελ. 68,06(β) Τεύχος 1303 Σελ. 28  β)Σύνθεση της οικογενείας που διαβιώνει ο τετραπληγικός ή ο παραπληγικός ανάπηρος, υποδιαιρούμενος στις ακόλουθες στήλες: αα)Ονοματεπώνυμο   ββ)Όνομα πατέρα ή συζύγου γγ)Ηλικία δδ)Συγγενική σχέση με τον τετραπληγικό ή παραπληγικό ανάπηρο εε)Τόπος καταγωγής στ)Διεύθυνση κατοικίας 3.Μεταβολές οικογενειακής συνθέσεως 4.Παρεχομένη ενίσχυση βάσει άλλων προγραμμάτων. 5.Απόφαση Νομάρχη με την οποία εγκρίθηκε η οικονομική ενίσχυση, υποδιαιρούμενη στις ακόλουθες στήλες: α)Αριθμός και χρονολογία β)Ποσό εγκριμένης μηνιαίας οικονομικής ενισχύσεως. 6.Ονοματεπώνυμο υπευθύνου για την είσπραξη και διαχείριση της παρεχομένης ενισχύσεως στον τετραπληγικό ή παραπληγικό ανάπηρο. 7.Αριθμός και χρονολογία αποφάσεως Νομάρχη αναθέσεως της εισπράξεως της οικονομικής ενισχύσεως σε έτερο πρόσωπο. 8.Παρατηρήσεις.     35.Β.β.6 Άτομα με ειδικές ανάγκες - Υπερήλικες - Χρόνια Πάσχοντες    Τρόπος πληρωμής Άρθρ.7.-1.Αναθέτουμε, την πληρωμή της μηνιαίας οικονομικής ενισχύσεως, που εγκρίνεται με την απόφαση αυτή, σε υπολόγους υπαλλήλους των Διευθύνσεων ή Τμημάτων Κοινωνικής Πρόνοιας των οικείων Νομαρχιών και Διαμερισμάτων της Νομαρχίας Αττικής, βάσει καταστάσεων και ατομικών βιβλιαρίων, που θα συντάσσονται από τις οικείες Διευθύνσεις ή τα οικεία Τμήματα Κοινωνικής Πρόνοιας, σύμφωνα με την οριζόμενη διαδικασία στις διατάξεις της αποφάσεως αυτής. 2.Καθεμία Διεύθυνση ή καθένα Τμήμα Κοινωνικής Πρόνοιας υποχρεώνεται να καταρτίζει και να αποστέλλει στον οριζόμενο υπόλογο χρηματικού εντάλματος προπληρωμής (ΧΕΠ) με απόφαση του Νομάρχη μέχρι της 15ης του δευτέρου μήνα καθεμιάς διμηνίας, ενιαία κατάσταση πληρωμής των ανασφαλίστων τετραπληγικών ή παραπληγικών αναπήρων που διαμένουν στην περιφέρειά τους, για τους οποίους μέχρι της πιο πάνω ημερομηνίας εγκρίθηκε η καταβολή μηνιαίας οικονομικής ενισχύσεως με σχετική αναγνωριστική απόφαση του Νομάρχη. Οι σχετικές καταστάσεις θα συντάσσονται σε 3 αντίτυπα από τις οποίες θα αποστέλλονται: α)2 στον υπόλογο που έχει ορισθεί με απόφαση του Νομάρχη για την πληρωμή των ενισχύσεων, εκ των οποίων η μία θα υποβάλλεται στην αρμόδια Υπηρεσία Εντελλομένων Εξόδων του Νομού κατά το χρόνο της αποδόσεως λογαριασμού, μαζί με τα λοιπά δικαιολογητικά, που ορίζονται στην παρ. 7 του άρθρου αυτού. β)Η τρίτη θα παραμένει στο αρχείο της Διευθύνσεως, ή του Τμήματος Κοινωνικής Πρόνοιας. 3.Στις ανωτέρω καταστάσεις θα αναγράφονται στην επικεφαλίδα τους, η επωνυμία της υπηρεσίας που τις εξέδωσε ως και οι μήνες στους οποίους αντιστοιχεί η πληρωτέα οικονομική ενίσχυση, θα διαιρείται δε στις ακόλουθες στήλες: α)Αύξοντας αριθμός β)Αριθμός μητρώου τετραπληγικών και παραπληγικών  γ)Αριθμός βιβλιαρίου οικονομικής ενισχύσεως. δ)Ονοματεπώνυμο και πατρώνυμο υπεύθυνου προς είσπραξη. ε)Διεύθυνση κατοικίας. στ)Αριθμός ενισχυομένων τετραπληγικών ή παραπληγικών. ζ)Πληρωτέα διμηνιαία οικονομική ενίσχυση, υποδιαιρούμενη στις εξής στήλες: αα)Χρηματικό ποσό ββ)Ημερομηνία πληρωμής η)Παρατηρήσεις. Στο τέλος καθεμιάς σελίδας των καταστάσεων θα αθροίζονται οι στήλες ζ΄ και αα΄ και θα μεταφέρεται το ποσό του αθροίσματος στην επόμενη σελίδα, στην τελευταία των οποίων θα γίνεται η συνολική άθροιση κατά στήλη και θα κλείνεται η κατάσταση με την αναγραφή σ’ αυτές ολογράφως του συνολικού πληρωτέου χρηματικού ποσού και με την υπογραφή του Νομάρχη. 4.Η πληρωμή της μηνιαίας οικονομικής ενισχύσεως στους ανασφαλίστους τετραπληγικούς και παραπληγικούς αναπήρους, θα ενεργείται κάθε δίμηνο και μάλιστα στο τέλος του δεύτερου μήνα της διμηνίας, βάσει χρηματικών ενταλμάτων προπληρωμής (ΧΕΠ), που θα εκδίδονται κατά τις διατάξεις του νόμου «περί δημοσίου λογιστικού στο όνομα των αναφερομένων υπαλλήλων στην παρ. 1 του άρθρου αυτού μέχρι της 25ης του δευτέρου μήνα καθεμιάς διμηνίας από την αρμόδια Υπηρεσία Εντελλομένων Εξόδων (ΥΕΕ) δυνάμει αποφάσεως αναλήψεως δαπάνης του αρμοδίου προς τούτο οργάνου εκτελέσεως του προϋπολογισμού. Η έκδοση χρηματικών ενταλμάτων προπληρωμής κατά το μήνα Δεκέμβριο, θεωρείται σύμφωνα με την παρ.3 του άρθρ. 34 του Ν.Δ. 321/69, ότι λαμβάνει χώρα προς αντιμετώπιση δικαιολογημένης ανάγκης. Ποσά από αδιάθετα υπόλοιπα χρηματικών ενταλμάτων προπληρωμής τα οποία επιστρέφονται για την τακτοποίησή των, εγγράφονται στον προϋπολογισμό εξόδων στη διάρκεια της εκτελέσεώς του, δυνάμει των διατάξεων του άρθρ. 16 του Ν.Δ. 321/69. 5.Ο υπόλογος, άμα εξοφλήσει το χρηματικό ένταλμα προπληρωμής, θα καταθέτει το προϊόν αυτού αυθημερόν στην Τράπεζα της Ελλάδος ή στο Δημόσιο Ταμείο και θα αναλαμβάνει από το προϊόν τα αναγκαία ποσά για την πληρωμή των χρηματικών βοηθημάτων. Επίσης ο υπόλογος θα ακολουθεί την ίδια πιο πάνω διαδικασία, μετά το πέρας καθεμιάς πληρωμής, για τυχόν αδιάθετο υπόλοιπο από το αναγκαίο ποσό που είχε αναλάβει για την πληρωμή χρηματικών ενισχύσεων σε δικαιούχους. 6.Τα ποσά των χρηματικών ενισχύσεων, τα οποία αναγράφονται στις καταστάσεις που αναφέρονται στην παρ. 2 του άρθρου αυτού, καταβάλλονται από τους υπολόγους στους δικαιούχους προς είσπραξη. Κατά την πληρωμή θα αποκόβεται η οικεία απόδειξη από το βιβλιάριο οικονομικής ενισχύσεως τετραπληγικών ή παραπληγικών με το οποίο θα εφοδιάσουν τους υπευθύνους προς είσπραξη οι Διευθύνσεις και τα Τμήματα Κοινωνικής Πρόνοιας, θα υπογράφει δε αυτός που καταβάλλει το ποσό, στο αντίστοιχο στέλεχος του διμήνου και στη λαμβανόμενη απ’ αυτόν απόδειξη. Πριν από τις ανωτέρω ενέργειες, αυτός που καταβάλλει το χρηματικό βοήθημα θα ελέγχει το βιβλιάριο οικονομικής ενισχύσεως σε όλα τα στοιχεία του, καθώς και τα στοιχεία της αστυνομικής ταυτότητος του δικαιούχου προς είσπραξη. Μετά τη λήξη της ανωτέρω πληρωμής, ο υπόλογος του ΧΕΠ που εκδόθηκε στο όνομα του, διαγράφει  με ερυθρό  μολύβι  από  τις  καταστάσεις   πλη-     (Μετά τη σελ. 68,06) Σελ. 68,07 Τεύχος 775- Σελ. 99 Άτομα με ειδικές ανάγκες - Υπερήλικες - Χρόνια Πάσχοντες 35.Β.β.6    ρωμής τους αναφερόμενους σ’ αυτές δικαιούχους που δεν έχουν πληρωθεί στο βοήθημά τους, βεβαιώνει στο σώμα των καταστάσεων το κανονικό της πληρωμής για τους υπολοίπους και καταχωρίζει τη χρηματική ενίσχυση του καθενός δικαιούχου τετραπληγικού ή παραπληγικού αναπήρου στο μητρώο των δικαιούχων προς είσπραξη, που θα τηρούν οι Διευθύνσεις ή τα Τμήματα Κοινωνικής Πρόνοιας των Νομαρχιών και των Διαμερισμάτων της Νομαρχίας Αττικής. 7.Ο υπόλογος του εντάλματος προπληρωμής που εκδίδεται στο όνομά του αποδίνει λογαριασμό κατά τις διατάξεις του 761/69 Β.Δ/τος (ΦΕΚ Α/241/69), υποβάλλοντας στην αρχή που εξέδωσε τούτο, μέσω της αρμόδιας υπηρεσίας της Νομαρχίας, τα εξής δικαιολογητικά: α)Συγκεντρωτική κατάσταση δαπανών από το προϊόν του εντάλματος. β)Καταστάσεις πληρωμής μετά των αποδείξεων που αποκόβει από τα βιβλιάρια οικονομικής ενισχύσεως. γ)Τριπλότυπο εισπράξεως, δυνάμει του οποίου θα επιστρέφεται στο δημόσιο ταμείο το αδιάθετο ποσό του εντάλματος. δ)Κυρωμένο αντίγραφο της αποφάσεως δυνάμει της οποίας εκδόθηκε το ένταλμα προπληρωμής για το οποίο αποδείνει λογαριασμό. 8.Για κάθε οικογένεια βοηθηματούχου τετραπληγικού ή παραπληγικού αναπήρου θα εκδίδεται ένα βιβλιάριο, στο οποίο θα αναγράφεται το πληρωτέο ποσό και θα φυλάγεται από τον υπεύθυνο της εισπράξεως του βοηθήματος, ο οποίος υποχρεώνεται να διατηρεί τούτο σε καλή κατάσταση. Σε περίπτωση απώλειας του βιβλιαρίου, η οποία θα διαπιστώνεται με ένορκο βεβαίωση ενώπιον του αρμοδίου Ειρηνοδίκου, η οικεία Διεύθυνση ή Τμήμα Κοινωνικής Πρ/νοιας θα εκδίδει άλλο βιβλιάριο βάσει αυτής, ακυρώνοντας ταυτόχρονα τα αποκόμματα που ανάγονται σε περασμένους μήνες και θα σφραγίζει το εξώφυλλο και το καθένα φύλλο του βιβλιαρίου με σφραγίδα που θα αναγράφει «ΔΕΥΤΕΡΟ ΒΙΒΛΙΑΡΙΟ» ή «ΤΡΙΤΟ ΒΙΒΛΙΑΡΙΟ» κ.λπ. Για την αντικατάσταση αυτή θα ειδοποιείται ο υπόλογος, για να καταβάλλει εφεξής το χρηματικό βοήθημα, βάσει του νέου βιβλιαρίου. 9.Για την καταβολή της οικονομικής ενισχύσεως σε εκείνους που αδυνατούν να υπογράφουν την πράξη εξοφλήσεως, θα εφαρμόζονται οι διατάξεις της 194903/1969 αποφάσεως του Υπουργού Οικονομικών (ΦΕΚ. Β/777/69).         Σελ. 68,08 Τεύχος 775- Σελ. 100 10.Η καταβολή από τους υπολόγους των καθυστερημένων βοηθημάτων προηγουμένου οικ. έτους στους δικαιούχους τετραπληγικούς ή παραπληγικούς θα ενεργείται βάσει των καταστάσεων πληρωμής έναντι αποδείξεως, στην οποία πρέπει να επισυνάπτεται αίτηση του δικαιούχου, περί πληρωμής του καθυστερημένου βοηθήματος, στο κάτω μέρος της οποίας, πρέπει να βεβαιώνεται από τον αρμόδιο υπάλληλο της Διευθύνσεως ή Τμήματος Κοινωνικής Πρόνοιας, η μη είσπραξη του βοηθήματος εντός του οικονομικού έτους στο οποίο αναφέρεται και θα θεωρείται η βεβαίωση αυτή από τον προϊστάμενο της Διευθύνσεως ή Τμήματος Κοινωνικής Πρόνοιας της οικείας Νομαρχίας. Βοηθήματα τετραπληγικών ή παραπληγικών αναπήρων, τα οποία δεν εισπράχθησαν εντός δύο ετών από της ημερομηνίας κατά την οποία κατέστησαν απαιτητά, παραγράφονται για λογαριασμό του Δημοσίου. Η διετής αυτή παραγραφή αρχίζει σύμφωνα με τις διατάξεις του άρθρ. 91 και 93 του Ν.Δ. 321/69 από του τέλους του οικονομικού έτους, κατά το οποίο γεννήθηκε η αξίωση και είναι δυνατή η δικαστική αυτής επιδίωξη. 1.Το καταβαλλόμενο χρηματικό βοήθημα με την απόφαση αυτή σε τετραπληγικούς ή παραπληγικούς αναπήρους, διακόπτεται με απόφαση του οικείου Νομάρχη για τις εξής αιτίες: α)Θάνατος βοηθηματούχου β)Διαπίστωση με έκθεση κοινωνικού λειτουργού ή εντεταλμένου οργάνου της υπηρεσίας Κοινωνικής Πρόνοιας ότι η καταβαλλομένη οικ. ενίσχυση δεν χρησιμοποιείται για τις ανάγκες του βοηθηματούχου τετραπληγικού ή παραπληγικού. γ)Περίθαλψη βοηθηματούχου παραπληγικού ή τετραπληγικού σε ίδρυμα, νοσοκομείο ή κλινική. Στην περίπτωση αυτή, η διακοπή του βοηθήματος θα διαρκεί για όσο χρόνο περιθάλπεται σ’ ένα από τ’ ανωτέρω ιδρύματα, ευθύς δε μετά την έξοδο του, θα επανεγκρίνεται με απόφαση του Νομάρχη η χορήγηση του βοηθήματος, κατόπιν σχετικής αιτήσεως και προσκομίσεως στην αρμόδια υπηρεσία βεβαιώσεως του ιδρύματος, περί της εισόδου και εξόδου του σ’ αυτό. Οι ημερομηνίες εισόδου και εξόδου του βοηθηματούχου αναπήρου στα προαναφερόμενα ιδρύματα να ελέγχονται με αυστηρότητα.  35.Β.β.6 Άτομα με ειδικές ανάγκες - Υπερήλικες - Χρόνια Πάσχοντες    δ)Μετοίκηση βοηθηματούχου από την περιφέρεια της Νομαρχίας που επιδοτείται, στην περιφέρεια άλλης Νομαρχίας ή άλλου Νομαρχιακού Διαμερίσματος. Στην περίπτωση της μετοικήσεως, η απόφαση διαγραφής βοηθηματούχου από τα οικεία βιβλία, μητρώα κ. λ. π., θα κοινοποιείται χωρίς καθυστέρηση στη Διεύθυνση ή Τμήμα Κοινωνικής Πρόνοιας της νέας κατοικίας του, μετά του σχετικού φακέλλου και βεβαιώσεως περί του χρόνου της λήψεως του βοηθήματος, εκδιδομένης από την υπηρεσία της αποστολής του φακέλλου, για τις μετέπειτα ενέργειες. 12.Για τις απαιτήσεις βοηθηματούχου τετραπληγικού ή παραπληγικού αναπήρου που γεννιούνται μέχρι του θανάτου του πρέπει να τύχει ανάλογης εφαρμογής η 1463/1967 γνωμοδότηση του Τμήματος του Νομικού Συμβουλίου του Κράτους, σύμφωνα με την οποία οι γεννημένες μέχρι του θανάτου του απαιτήσεις βοηθηματούχου τυφλού από την παρεχόμενη σ’ αυτόν οικονομική ενίσχυση μεταβιβάζονται ως στοιχείο της όλης κληρονομιάς στους κληρονόμους αυτού. Αναθεώρηση δικαιώματος απολήψεως ενισχύσεως Άρθρ.8.-«1.Το δικαίωμα για τη χορήγηση της οικονομικής ενίσχυσης αναθεωρείται τακτικά κάθε τρία χρόνια, έκτακτα δε όταν προκύψουν νέα στοιχεία που καθιστούν αναγκαία την αναθεώρηση». Η παρ. 1 αντικαταστάθηκε ως άνω από το άρθρ. 4 της Φ. 221/ οικ. 975/3-7 Μαΐου 1985 (ΦΕΚ Β΄ 253) απόφασης Υπουργών Υγείας και Πρόνοιας και Οικονομικών, κατωτ. αριθ. 17. 2.Οι αναθεωρητικές αποφάσεις των Νομαρχών εκδίδονται στην αρχή, καθενός ημερολογιακού έτους και βασίζονται σε στοιχεία, ως κατωτέρω, που καταρτίζονται εντός του τελευταίου τριμήνου του προηγούμενου έτους. α)Έκθεση κοινωνικής έρευνας κοινωνικού λειτουργού ή του εντεταλμένου οργάνου της αρμόδιας υπηρεσίας κοινωνικής πρόνοιας. β)Υπεύθυνη δήλωση σε απλό χαρτί του τετραπληγικού ή παραπληγικού αναπήρου, ή και του υπεύθυνου προς είσπραξη, περί του ότι εξακολουθούν να συντρέχουν οι προϋποθέσεις του δικαιώματος απολήψεως της ενισχύσεως. Η δήλωση αυτή, εφόσον το επιβάλλουν οι περιστάσεις, μπορεί να αντικατασταθεί ή και να συμπληρωθεί με οποιοδήποτε άλλο πρόσφορο στοιχείο κατά την κρίση της αρμόδιας υπηρεσίας κοινωνικής πρόνοιας. Γενικές και μεταβατικές διατάξεις Άρθρ.9.-1.Στην πρώτη εφαρμογή της αποφάσεως αυτής, οι Δ/νσεις και τα Τμήματα Κοινωνικής Πρόνοιας των Νομαρχιών και των Διαμερισμάτων της Νομαρχίας Αττικής δεν θα ενεργήσουν καμία καταβολή ενισχύσεως στους τετραπληγικούς ή παραπληγικούς αναπήρους που θα αναγνωρίζονται ως δικαιούχοι οικονομικής ενισχύσεως, προτού, να ενημερωθούν περί της κατανομής κατά Νομαρχία της πιστώσεως που διατέθηκε για την οικονομική χρήση έτους 1981.  Οι ανωτέρω υπηρεσίες εντέλλονται όπως αναφέρουν στη Δ/νση Αναπήρων του Υπουργείου Κοινωνικών Υπηρεσιών τον αριθμό των αναγνωριζομένων ως δικαιούχων οικονομικής ενισχύσεως, προς καταρτισμό των πινάκων κατανομής κατά Νομαρχία αυτών που θα ενισχυθούν.  2.Οι λεπτομέρειες εφαρμογής της αποφάσεως αυτής θα προσδιορισθούν με εγκύκλιο του Υπ. Κοινωνικών Υπηρεσιών.